
REFERAT
Privind participarea Consiliului Local în calitate de coorganizator la manifestarea „Iubeşte Viaţa” organizată de Asociaţia Dacica 
În luna noiembrie 2004 Asociaţia Dacica a depus spre finanţarea Consiliului Local pentru Agenda Culturală 2005 proiectul „Iubeşte viaţa” înregistrat cu numărul SC2004-020916/30.11.2004, proiect ce îşi propune sensibilizarea opiniei publice la efectele negative ale unei vieţi sexuale dezechilibrate, promovarea metodelor contraceptive şi lupta împotriva răspândirii bolilor cu transmitere sexuală. 

Având în vedere importanţa proiectului pe plan local şi caracterul său educaţional,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

